EL    EL 
 ΕΥΡΩΠΑΪΚΗ  
ΕΠΙΤΡΟΠΗ   
Βρυξέλλες , 11.10.2012  
COM(2012) 587 final 
  
ΕΚΘΕΣΗ  ΤΗΣ  ΕΠΙΤΡΟΠΗΣ  ΠΡΟΣ  ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ  ΚΑΙ  ΤΟ 
ΣΥΜΒΟΥΛΙΟ  
ΕΚΘΕΣΗ  ΠΡΟΟΔΟΥ  ΣΧΕΤΙΚΑ  ΜΕ ΤΗΝ  ΑΝΑΠΤΥΞΗ  ΤΟΥ  ΣΥΣΤΗΜΑΤΟΣ  
ΠΛΗΡΟΦΟΡΙΩΝ  ΣΕΝΓΚΕΝ  ΔΕΥΤΕΡΗΣ  ΓΕΝΕΑΣ  (SIS II)  
Ιανουάριος  2012 - Ιούνιος  2012 
 
 
EL 2   EL ΠΙΝΑΚΑΣ  ΠΕΡΙΕΧΟΜΕΝΩΝ  
1. Εισαγωγή ...................................................................................................................... 3 
2. Πρόοδος  του Σχεδίου ................................................................................................... 3 
2.1. Επισκόπηση  της προόδου  που σημειώθηκε  κατά  την εξεταζόμενη  περίοδο ...................... 3 
2.2. Τεχνικό  πλαίσιο  για την ολοκλήρωση  του σχεδίου ............................................................ 4 
2.3. Προετοιμασίες  για τη μετάβαση ......................................................................................... 7 
2.4. Δίκτυο  SIS II ....................................................................................................................... 8  
2.5. Ασφάλεια ............................................................................................................................. 9 
3. Διαχείριση .................................................................................................................... 9 
3.1. Χρηματοοικονομικά  θέματα ............................................................................................... 9 
3.2. Επιχειρησιακή  διαχείριση ................................................................................................. 10 
3.3. Διαχείριση  του σχεδίου ..................................................................................................... 11 
3.3.1. Διοικητικό  Συμβούλιο  Συνολικού  Προγράμματος  (ΔΣΣΠ )........................................... 11 
3.3.2. Επιτροπή  SIS-VIS (SIS II)............................................................................................. 11 
3.3.3. Σχεδιασμός  και συντονισμός  σε εθνικό  επίπεδο ............................................................ 12 
3.3.4. Συμβούλιο ...................................................................................................................... 12 
3.3.5. Ευρωπαϊκό  Κοινοβούλιο ................................................................................................ 12 
3.3.6. Διαχείριση  κινδύνων ...................................................................................................... 13 
4. Προτεραιότητες  για την επόμενη  περίοδο  αναφοράς ................................................ 13 
5. Συμπεράσματα ........................................................................................................... 14 
 
EL 3   EL ΕΚΘΕΣΗ  ΤΗΣ  ΕΠΙΤΡΟΠΗΣ  ΠΡΟΣ  ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ  ΚΑΙ  ΤΟ 
ΣΥΜΒΟΥΛΙΟ  
ΕΚΘΕΣΗ  ΠΡΟΟΔΟΥ  ΣΧΕΤΙΚΑ  ΜΕ ΤΗΝ  ΑΝΑΠΤΥΞΗ  ΤΟΥ  ΣΥΣΤΗΜΑΤΟΣ  
ΠΛΗΡΟΦΟΡΙΩΝ  ΣΕΝΓΚΕΝ  ΔΕΥΤΕΡΗΣ  ΓΕΝΕΑΣ  (SIS II)  
Ιανουάριος  2012 - Ιούνιος  2012 
1. ΕΙΣΑΓΩΓΗ   
Η παρούσα  έκθεση  προόδου  παρουσιάζει  το έργο που επιτελέστηκε  το πρώτο  εξάμηνο  του 
2012, σε σχέση  με την ανάπτυξη  του συστήματος  πληροφοριών  Σένγκεν  δεύτερης  γενεάς  
(SIS II) και τις προετοιμασίες  για τη μετάβαση  από το περιβάλλον  SIS 1+ στο SIS II. 
Υποβάλλεται  στο Συμβούλιο  και το Ευρωπαϊκό  Κοινοβούλιο  σύμφωνα  με το άρθρο  18 του 
κανονισμού  (EΚ) αριθ. 1104/2008 του Συμβουλίου , της 24ης Οκτωβρίου  20081 και την 
απόφαση  2008/839/ ΔΕΥ  του Συμβουλίου , της 24ης Οκτωβρίου  20082 σχετικά  με τη 
μετάβαση  από το σύστημα  πληροφοριών  Σένγκεν  (SIS 1+) στο SIS II. 
2. ΠΡΟΟΔΟΣ  ΤΟΥ  ΣΧΕΔΙΟΥ   
2.1. Επισκόπηση  της προόδου  που σημειώθηκε  κατά  την εξεταζόμενη  περίοδο  
Μετά  τις δοκιμές  των στοιχείων  του κεντρικού  συστήματος  και των εθνικών  συστημάτων  που 
έγιναν  κατά  το προηγούμενο  εξάμηνο , στο επίκεντρο  της δραστηριότητας  κατά  το πρώτο  
εξάμηνο  του 2012 ευρέθησαν  οι εντατικές  δοκιμές  του κεντρικού  συστήματος  και η όλο και 
μεγαλύτερη  διάδραση  μεταξύ  αυτού  και των εθνικών  συστημάτων . Οι προετοιμασίες  για την 
τελική  φάση  του σχεδίου , ειδικότερα  την ολοκλήρωση  της συνολικής  δοκιμής  και της 
πραγματικής  μετάβασης  δεδομένων , προχώρησαν  σημαντικά  κατά  την εξεταζόμενη  περίοδο  
αναφοράς .  
Τα επιτυχή  αποτελέσματα  της δοκιμής  του δεύτερου  σημείου  αναφοράς  μεταξύ  2 και 7 
Μαΐου  από την Επιτροπή , στην  οποία  συμμετείχαν  ένδεκα  κράτη  μέλη , απόδειξαν  την 
ωριμότητα  του κεντρικού  συστήματος  και κατέδειξαν  την πρόοδο  που έχει συντελεστεί  στην  
εφαρμογή  του σχεδίου .  
Διασφαλίστηκε  η τήρηση  του συνολικού  χρονοδιαγράμματος , παρά  τις δυσκολίες  που 
πηγάζουν  από τις απαιτητικές  δοκιμές  που διεξάγονται  παράλληλα  τόσο  σε κεντρικό  όσο και 
σε εθνικό  επίπεδο : 
                                                 
1 Κανονισμός  (ΕΚ) αριθ. 1104/2008 του Συμβουλίου , της 24ης Οκτωβρίου  2008, σχετικά  με τη 
μετάβαση  από το σύστημα  πληροφοριών  Σένγκεν  (SIS 1+) στο σύστημα  πληροφοριών  Σένγκεν  
δεύτερης  γενιάς  (SIS II) ( ΕΕ L 299 της 8.11.2008, σ. 1). 
2 Απόφαση  2008/839/ ΔΕΥ  του Συμβουλίου , της 24ης Οκτωβρίου  2008, σχετικά  με τη μετάβαση  από το 
σύστημα  πληροφοριών  Σένγκεν  (SIS 1+) στο σύστημα  πληροφοριών  Σένγκεν  δεύτερης  γενιάς  (SIS II) 
(ΕΕ L 299 της 8.11.2008, σ. 43). 
 
EL 4   EL (i) Πολλά  κράτη  μέλη  εκμεταλλεύτηκαν  την παράταση  του χρονοδιαγράμματος  για να 
ολοκληρώσουν  τις δοκιμές  συμμόρφωσης  – εκτεταμένες  εθνικές  περιόδους  ΕΔΣ. Δεδομένου  
ότι η επιτυχής  ολοκλήρωση  αυτής  της φάσης  δοκιμών  συνιστά  προϋπόθεση  για τη συμμετοχή  
στη συνολική  δοκιμή , τα υπόλοιπα  ζητήματα  σε εθνικό  επίπεδο  έτυχαν  σταδιακού  χειρισμού  
από τα αντίστοιχα  κράτη  μέλη  και την Επιτροπή  κατά  προτεραιότητα .  
(ii) η μη διάθεση  κατάλληλων  και επικυρωμένων  εργαλείων  δοκιμής  του SIS 1+ που έπρεπε  
να εξασφαλίσει  η Γαλλία  είχαν  επίδραση  επί των δοκιμών  σε κεντρικό  επίπεδο , και 
ειδικότερα  την δοκιμή  του δεύτερου  σημείου  αναφοράς . Μετά  από τις ενδεδειγμένες  
διαβουλεύσεις  με τα κράτη  μέλη , αποφεύχθηκε  ο συνδεόμενος  κίνδυνος  καθυστέρησης  του 
συνολικού  χρονοδιαγράμματος , χάρη  στη χρήση  των εργαλείων  δοκιμής  που 
χρησιμοποιούνται  για το SIS II. Τα εν λόγω  εργαλεία , που είχε ήδη προβλεφθεί  να 
χρησιμοποιηθούν  κατά  την δοκιμή  του δεύτερου  σημείου  αναφοράς  ήσαν  απολύτως  
κατάλληλα  και είχαν  επικυρωθεί  ως πλήρως  διάφανα  ως προς  τα κράτη  μέλη . Τελικά  
επετεύχθη  η διάθεση  του ενός από τα δύο εργαλεία  δοκιμής  του SIS 1+ εντός  του πλαισίου  
και για τον σκοπό  της συνολικής  δοκιμής .  
(iii) αφού  επιβεβαιώθηκε  ότι δεν θα ήταν  διαθέσιμος  ο αρχικά  προβλεπόμενος  διαχειριστής  
της κύριας  δοκιμής  (δηλ. ο ανάδοχος  του SIS 1 από τα κράτη  μέλη ) τον ρόλο  αυτό  ανέλαβε  
ένας εμπειρογνώμονας  κράτους  μέλους  που υποδείχτηκε  από την αρμόδια  ομάδα  εργασίας  
του Συμβουλίου . Μετά  από πρόσκληση  της Προεδρίας , η Επιτροπή  ανέλαβε  την εφαρμογή  
συμβατικής  λύσης  για να παράσχει  τεχνική  στήριξη  στον  διαχειριστή  της δοκιμής  των 
κρατών  μελών .  
Τα προβλήματα  αυτά  απαίτησαν  τη στενή  συνεργασία  μεταξύ  της Επιτροπής , των 
εμπειρογνωμόνων  από τα κράτη  μέλη , που αποτελούν  το Διοικητικό  Συμβούλιο  Συνολικού  
Προγράμματος  (ΔΣΣΠ ), και της επιτροπής  SIS-VIS. Σε γενικές  γραμμές , η γενικά  
εποικοδομητική  προσέγγιση  των φορέων  επέτρεψε  να τηρηθεί  τόσο  η χρονική  όσο και η 
οικονομική  συνέπεια  του σχεδίου . 
2.2. Τεχνικό  πλαίσιο  για την ολοκλήρωση  του σχεδίου  
Δοκιμές  
Οι τελευταίοι  μήνες  αφιερώθηκαν  σε δοκιμές  ώστε  να διαπιστωθεί  η καλή  λειτουργία  του SIS 
ΙΙ ως συνόλου . Κατά  την εξεταζόμενη  περίοδο  διεξήχθηκαν  διάφορες  δοκιμές  για να 
εξακριβωθούν  η σταθερότητα , η καλή  λειτουργία  και οι επιδόσεις  των εθνικών  συστημάτων  
και του κεντρικού  συστήματος .  
(α) ΕΔΣ 
Η εκτεταμένη  δοκιμή  συμμόρφωσης  (ΕΔΣ) έχει σκοπό  να επαληθεύει  τη συμμόρφωση  των 
εθνικών  συστημάτων  με τις προδιαγραφές  του SIS II. Μέχρι  τα μέσα  Ιουνίου , τα περισσότερα  
(26) κράτη  μέλη  είχαν  ολοκληρώσει  επιτυχώς  τις εθνικές  τους ΕΔΣ. Εντούτοις , τέσσερα  
κράτη  μέλη  αντιμετώπιζαν  ακόμα  τεχνικά  προβλήματα , γεγονός  που καθυστέρησε  τη 
διαθεσιμότητά  τους για τις πρώτες  ομάδες  συνολικής  δοκιμής . Αν τα περισσότερα  από τα 
ενδιαφερόμενα  κράτη  μέλη  μετατεθούν  στην  τελευταία  ομάδα  δοκιμών  (ομάδα  4) της 
συνολικής  δοκιμής , ενώ παράλληλα  αποκατασταθούν  τα προβλήματα  σε στενή  συνεργασία  
με την Επιτροπή  και τους αναδόχους , θα δοθεί  η χρονική  δυνατότητα  να γίνουν  οι αναγκαίες  
βελτιώσεις  μέχρι  τον Αύγουστο  2012 το αργότερο . 
 
EL 5   EL (β) ΔΚΚΣ  χωρίς  τα κράτη  μέλη  
Με τη διεξαγωγή  χιλιάδων  δοκιμών , οι δοκιμές  καταλληλότητας  (ΔΚΚΣ  χωρίς  κμ) στο 
κεντρικό  σύστημα  απόβλεπαν  να επαληθεύσουν  ότι το κεντρικό  σύστημα  πληροί  τις 
λειτουργικές  αλλά  και τις μη λειτουργικές  προδιαγραφές . Δοκιμάστηκε  η σύνδεση  ανάμεσα  
στην  κεντρική  μονάδα  (ΚΜ) στο Στρασβούργο  και την εφεδρική  κεντρική  μονάδα  (ΕΚΜ ) 
στο St. Johann im Pongau ώστε  να εξακριβωθεί  η αντιστοιχία  των δεδομένων  στις δύο βάσεις  
δεδομένων . Η φάση  δοκιμής  άρχισε  τον Ιούλιο  2011 και ολοκληρώθηκε  τον Ιανουάριο  2012. 
(γ) ΔΚΚΣ  με τη συμμετοχή  κρατών  μελών   
Με βάση  την προηγούμενη  περίοδο  δοκιμών , αλλά  με σημαντική  διαφορά  ότι στη δοκιμή  
συμμετείχαν  8 ενεργά  εθνικά  συστήματα , οι δοκιμές  καταλληλότητας  στο κεντρικό  σύστημα  
(ΔΚΚΣ  με κμ) άρχισαν  στις 16 Ιανουαρίου  2012, όπως  προβλεπόταν , και τελείωσαν  στις 19 
Φεβρουαρίου . Η δοκιμή  έγινε  δεκτή  στις 27 Απριλίου  2012.  
(δ) PSAT  
Η δοκιμή  προσωρινής  αποδοχής  του συστήματος  (PSAT) διενεργήθη  τον Μάρτιο  2012. Η 
PSAT διήρκεσε  πέντε  μέρες , κατά  τις οποίες  δώδεκα  κράτη  μέλη  δοκίμασαν  εθελοντικά  τον 
όγκο  δεδομένων  τους τόσο  στην  κεντρική  όσο και την εφεδρική  κεντρική  μονάδα . Η ανάλυση  
των αποτελεσμάτων  καταδεικνύει  ότι και οι δύο μονάδες  πέρασαν  την δοκιμή  χωρίς  
ουσιαστικά  προβλήματα , αν και ορισμένες  επαναλήψεις  ήσαν  αναγκαίες  στην  ΕΚΜ . 
Εξάλλου , η δοκιμή  πρόβαλε  την έλλειψη  στιβαρότητας  ορισμένων  εθνικών  συστημάτων , που 
χρειάστηκε  να αντικατασταθούν  από προσομοιωτές  κατά  τη διάρκεια  της εκτέλεσης  της 
δοκιμής . Αυτές  οι ελλείψεις  σε εθνικό  επίπεδο  έχουν  στο μεταξύ  αποκατασταθεί . 
(ε) Η δοκιμή  του δεύτερου  σημείου  αναφοράς  (M2)  
Το σημαντικότερο  γεγονός  της εξεταζόμενης  περιόδου  ήταν  η εκτέλεση  της δοκιμής  του 
δεύτερου  σημείου  αναφοράς . Η δοκιμή  αυτή  ήταν  το δεύτερο  επιπλέον  σημείο  ελέγχου  του 
σχεδίου , όπως  ζητήθηκε  από το Συμβούλιο  ΔΕΥ  τον Ιούνιο  20093.  
Σύμφωνα  με τα συμπεράσματα  του Συμβουλίου  του Ιουνίου  2009, η Γαλλία  επρόκειτο  να 
προσαρμόσει  ορισμένα  εργαλεία  δοκιμής  του SIS1 για τις δοκιμές  του δεύτερου  σημείου  
αναφοράς . Το πρώτο  εργαλείο , που θα κατέγραφε  τις ανταλλαγές  μεταξύ  του κεντρικού  
συστήματος  και των εθνικών  συστημάτων , εγκαταλείφτηκε  τον Μάρτιο  του 2012, ενώ το 
δεύτερο , που είχε σχεδιαστεί  ώστε  να αναλύει  τις καταγραφές  για να εξακριβώνει  κατά  πόσο  
η αποδοτικότητα  του συστήματος  συμμορφώνεται  με τις προδιαγραφές , είχε επικυρωθεί  
μερικώς  μόνο  κατά  τον χρόνο  της συνολικής  δοκιμής  αλλά  δεν ήταν  έτοιμο  για τη δοκιμή  του 
δεύτερου  σημείου  αναφοράς . Ως συμβιβαστικό  μέσο  για να διατηρηθεί  η προσχεδιασμένη  
ημερομηνία  έναρξης  του συστήματος  τον Μάρτιο  2013 ενώ θα εξασφαλιζόταν  η αξιοπιστία  
αυτής  της περιόδου  δοκιμών , αποφασίστηκε , μετά  από συμφωνία  των περισσότερων  
εμπειρογνωμόνων  των κρατών  μελών , να χρησιμοποιηθούν  μόνο  για το δεύτερο  σημείο  
αναφοράς  εκείνα  τα εργαλεία  δοκιμής  που αναφέρονταν  στα συμπεράσματα  του Συμβουλίου  
του Ιουνίου  2009 ήσαν  έτοιμα , και συγκεκριμένα  τα εργαλεία  δοκιμής  του SIS II που είχαν  
αναπτύξει  οι ανάδοχοι  της Επιτροπής . Μετά  από εξονυχιστική  δοκιμή , τα εν λόγω  εργαλεία  
επικυρώθηκαν  από όλα τα κράτη  μέλη .  
                                                 
3 10708/09 
 
EL 6   EL Το κύριο  μέρος  της δοκιμής  του δεύτερου  σημείου  αναφοράς  έγινε  μεταξύ  2 και 7 Μαΐου  με 
τη συμμετοχή  των εθνικών  συστημάτων  ένδεκα  κρατών  μελών . Το κεντρικό  σύστημα  και τα 
εθνικά  συστήματα  αντάλλαξαν  χωρίς  διακοπή  πάνω  από δύο εκατομμύρια  συναλλαγές  (που 
αποτελούνταν  από τη δημιουργία  (creation), ενημέρωση  (update) ή διαγραφή  (deletion) 
ειδοποιήσεων  του SIS II), υπερβαίνοντας  έτσι σε πέντε  ημέρες  τον όγκο  του SIS 1 κατά  ένα 
ολόκληρο  μήνα , καθώς  επίσης  και τις προδιαγραφές  που είχαν  θέσει  τα συμπεράσματα  του 
Συμβουλίου  του Ιουνίου  2009. Παράλληλα , το σύστημα  χειρίστηκε  κατά  τις ίδιες πέντε  
ημέρες , και 50 περίπου  εκατομμύρια  ερωτήσεις  προς  την κεντρική  βάση  δεδομένων , μια 
λειτουργία  που δεν προβλέπεται  στο SIS 1. Η δοκιμή  κατέδειξε  ότι η κεντρική  και η εφεδρική  
κεντρική  μονάδα  παρέμεναν  απόλυτα  συγχρονισμένες . Δεν σημειώθηκε  καμία  διακοπή  ή 
εγκατάλειψη , και μόνο  σε ένα κράτος  μέλος  σημειώθηκε  σύντομη  διακοπή  ρεύματος , αλλά  το 
κεντρικό  σύστημα  και το εθνικό  σύστημα  αντιμετώπισαν  το περιστατικό  με 
αποτελεσματικότητα .  
Στην  ουσία , η δοκιμή  του δεύτερου  σημείου  αναφοράς  κατέδειξε  τη σταθερότητα  του 
κεντρικού  συστήματος  του SIS II υπό συνθήκες  επιχείρησης . Όπως  εξηγήθηκε  λεπτομερώς  
στην  έκθεση  επικύρωσης  της Επιτροπής , επετεύχθη  ο στόχος  του σημείου  αναφοράς  (δηλ. να 
αποδειχτεί  η σταθερότητα , η αξιοπιστία  και οι επιδόσεις  του κεντρικού  συστήματος ). 
Πληρώθηκαν  οι όροι εισόδου , εκτέλεσης  και εξόδου  και πέρασαν  με επιτυχία  και τα 12 
συνολικά  κριτήρια .  
Σύμφωνα  με τη διαδικασία  που ορίστηκε  στα συμπεράσματα  του Συμβουλίου  του Ιουνίου  
20094, το αποτέλεσμα  της δοκιμής  αξιολογήθηκε  από τεχνική  άποψη  και επικυρώθηκε  από 
την Επιτροπή  από κοινού  με το ΔΣΣΠ  και την ομάδα  δράσης  του SIS II στις 26 Ιουνίου . Τον 
Ιούλιο  2012 ακολούθησε  η επίσημη  αναγνώριση  από την COREPER αυτού  του θετικού  
πορίσματος . Επίσης , η Επιτροπή  ενημέρωσε  επίσημα  το Ευρωπαϊκό  Κοινοβούλιο  σχετικά  με 
την έκβαση  της δοκιμής .  
(στ) Η συνολική  δοκιμή  
Η τελική  εκδοχή  του σχεδίου  της συνολικής  δοκιμής , όπου  εκτίθεται  η τελική  φάση  της 
δοκιμής  από τον Ιούνιο  έως τον Σεπτέμβριο  2012, επικυρώθηκε  από την ομάδα  εργασίας  για 
θέματα  Schengen ( σύνθεση  SIS-TECH) στις 24 Μαΐου  2012. 
Λαμβάνοντας  υπόψη  τη σειρά  των δοκιμών  του κεντρικού  συστήματος  που ήδη διεξήχθησαν  
και τον θετικό  αντίκτυπο  της δοκιμής  του δεύτερου  σημείου  αναφοράς  ειδικότερα , η 
Επιτροπή  ανέφερε  στην  COREPER της 30ής Μαΐου  2012 ότι τα στοιχεία  για τα οποία  είναι  
αρμόδια  είναι  έτοιμα5. Η κοινοποίηση , που έγινε  σύμφωνα  με τη νομική  βάση  του SIS II, 
έδωσε  τη δυνατότητα  στους  φορείς  να προχωρήσουν  στη συνολική  δοκιμή .  
Δεδομένου  ότι στόχος  της συνολικής  δοκιμής  είναι  να ελεγχθεί  η αποτελεσματικότητα  του 
συστήματος  από την αρχή  μέχρι  το τέλος , απαιτείται  ουσιαστική  συμμετοχή  των κρατών  
                                                 
4 Η ειδική  ομάδα  δράσης  SIS II, που συνίσταται  από τους εμπειρογνώμονες  των ενδιαφερόμενων  κρατών  
μελών , συστάθηκε  με τα συμπεράσματα  του Συμβουλίου  ΔΕΥ  του Οκτωβρίου  2006 για να επικουρεί  
το Συμβούλιο , σε συνεργασία  με την Επιτροπή , στη διαχείριση  και τον συντονισμό  του σχεδίου  SIS II, 
μεταξύ  άλλων  και ως προς  την κατάσταση  ετοιμότητας  όλων  των κρατών  μελών . 
5 Κοινό  άρθρο  8 παρ. 1 του κανονισμού  (ΕΚ) αριθ. 1104/2008 του Συμβουλίου  της 24.10.2008 και της 
απόφασης  2008/839/ ΔΕΥ  του Συμβουλίου  της 24.10.2008. 
 
EL 7   EL μελών . Για να παρουσιαστεί  η οργάνωση  της δοκιμής  και να διευκρινιστούν  τα στοιχεία  της, 
οργανώθηκε , στις 31 Μαΐου  2012, ένα τεχνικό  εργαστήριο . 
Λόγω  συμβατικών  εμποδίων  που συνάντησε  η γαλλική  κυβέρνηση  και δεν επέτρεψαν  τον 
διορισμό  ενός αναδόχου  του SIS 1 ( όπως  είχε προβλεφθεί  αρχικά ), διορίστηκε  για τη 
συνολική  δοκιμή  ως διαχειριστής  δοκιμής  των κρατών  μελών  ένας εμπειρογνώμονας  κράτους  
μέλους . Εντούτοις , μετά  από αίτημα  των κρατών  μελών , η Επιτροπή  συμφώνησε  να καλύψει  
συμβατικά  υπηρεσίες  στήριξης  του αναδόχου  του SIS 1. Το ΔΣΣΠ  συνέδραμε  και αυτό  την 
ομάδα  διαχείρισης  της δοκιμής . Το τυπικό  μέρος  της συνολικής  δοκιμής  άρχισε  στις 19 
Ιουνίου  με την πρώτη  ομάδα  των οκτώ  κρατών  μελών , ακολουθούμενη  από άλλες  τρεις  
ομάδες  κατά  τη διάρκεια  του επόμενου  εξαμήνου . Ο πρώτος  γύρος  της δοκιμής  
ολοκληρώθηκε  στις 27 Ιουνίου . Σύμφωνα  με προκαταρκτική  ανάλυση , δεν παρατηρήθηκε  
καμία  σοβαρή  δυσκολία  ούτε στο κεντρικό  ούτε στα εθνικά  επίπεδα . Έκτακτα  θέματα , όπως  
μια σύντομη  (διάρκειας  μίας μέρας ) αστάθεια  του εργαλείου  παρακολούθησης  του δικτύου  ή 
διάσταση  απόψεων  ως προς  τις τεχνικές  διαδικασίες  σε μια περίπτωση  αντιμετωπίστηκαν  
αμέσως  υπό γενικό  πνεύμα  αγαστής  συνεργασίας  μεταξύ  των μερών . 
2.3. Προετοιμασίες  για τη μετάβαση  
Στο επίκεντρο  της αρχιτεκτονικής  ενδιάμεσης  μετάβασης  που έχει σχεδιαστεί  για να 
επιτρέψει  την μεταφορά  των δεδομένων  του SIS 1 στο νέο σύστημα6 ευρίσκεται  ένας 
μετατροπέας . 
Αφού  υποβλήθηκε  σε επιτυχείς  δοκιμές  αποδοχής  του εργοστασίου , τον Οκτώβριο  2011, ο 
μετατροπέας  εγκαταστάθηκε  στο Στρασβούργο  και δοκιμάστηκε  σε σχέση  με το SIS II 
(δοκιμές  λύσης  συστήματος  – SIS II) σε αναμονή  περαιτέρω  δοκιμών  με το SIS 1+. 
Επιπλέον , η Επιτροπή  εγκατέστησε  και διενήργησε  στον  ίδιο τον μετατροπέα  δοκιμές  των 
αναγκαίων  στοιχείων  επικοινωνίας  του SIS 1+, που ήταν  αναγκαίο  βήμα  πριν τη σύνδεση  του 
μετατροπέα  με το SIS 1+. Πραγματοποιήθηκαν  οι προπαρασκευαστικές  εργασίες  για τη 
σύνδεση  του μετατροπέα  με το περιβάλλον  δοκιμής  για την έναρξη  του 2012.  
Κατά  το πρώτο  εξάμηνο  του 2012, ο μετατροπέας  υποβλήθηκε  σε δοκιμές  σε σχέση  με το SIS 
1+ (δοκιμές  καταλληλότητας ). Από τον Μάιο  2012, ο μετατροπέας  δοκιμάζεται  σε σχέση  και 
με τα δύο συστήματα  (δοκιμές  λύσης  συστήματος  – SST2). Οι προετοιμασίες  της υποδομής  
έχουν  ολοκληρωθεί  και στις 11 Ιουνίου  2012 άρχισαν , όπως  προβλεπόταν , οι λειτουργικές  
δοκιμές . Αυτή  η φάση  δοκιμών  αναμένεται  ότι θα ολοκληρωθεί  μέχρι  τα τέλη Αυγούστου  
2012. Το επόμενο  βήμα  μετά  από μια φάση  προσομοιώσεων  θα είναι  η απευθείας  μεταφορά  
δεδομένων  από το SIS 1+ στο SIS ΙΙ στις αρχές  του 2013 
Προγραμματισμός  της μετάβασης  
Τον Μάιο  2012, η Επιτροπή  πρότεινε  τροποποίηση  του νομοθετικού  πλαισίου  που διέπει  την 
ουσιαστική  μεταφορά  δεδομένων  (οι επονομαζόμενες  νομοθετικές  πράξεις  για τη μετάβαση ). 
Στόχοι  της τροποποίησης  είναι  να ευθυγραμμιστούν  οι νομικές  διατάξεις  με την τεχνική  
προσέγγιση , όπως  είχε συμφωνηθεί  με τα κράτη  μέλη  το 2011, και να παρασχεθεί  πρόσθετη  
χρηματοοικονομική  δυνατότητα  στα κράτη  μέλη  για ορθή  μετάβαση  συνδεόμενη  με τις 
                                                 
6 Κοινό  άρθρο  10 παρ. 3 του κανονισμού  (ΕΚ) αριθ. 1104/2008 του Συμβουλίου  της 24.10.2008 και της 
απόφασης  2008/839/ ΔΕΥ  του Συμβουλίου  της 24.10.2008. 
 
EL 8   EL δραστηριότητες . Η έγκριση  της πρότασης  αναμένεται  για το δεύτερο  εξάμηνο  του 2012, αφού  
προηγουμένως  ληφθεί  η γνώμη  του Ευρωπαϊκού  Κοινοβουλίου .  
Η Επιτροπή  συνεργάζεται  στενά  με τα κράτη  μέλη  στη συγγραφή  του εγχειριδίου  μετάβασης , 
το οποίο  παραθέτει  αναλυτικά  τα μέτρα  που περιείχε  το σχέδιο  μετάβασης . Στο τέλος  
Μαρτίου  διεξήχθη  ένα εργαστήριο  μετάβασης  για το εγχειρίδιο  μετάβασης , όπου  τα κράτη  
μέλη  συμφώνησαν  για μια αναθεωρημένη  προσέγγιση  μετάβασης  – τα κράτη  μέλη  έχουν  
τώρα  κατανεμηθεί  σε τέσσερεις  ομάδες  αντί για ξεχωριστή  για το καθένα  μετάβαση . Το 
εγχειρίδιο  θα καθορίζει  τους ρόλους  και τις αρμοδιότητες  κατά  τη διάρκεια  της διαδικασίας  
και θα περιγράφει  το αναλυτικό  χρονοδιάγραμμα  για τη μετάβαση . Αυτό  το έργο, που άρχισε  
τον Δεκέμβριο  του 2011, πρέπει  να ολοκληρωθεί  έως το τέλος  του 2012.  
Τα νομικά  μέσα  για τη μετάβαση  προβλέπουν  ότι τα κράτη  μέλη  που συμμετέχουν  στο SIS 
1+ θα διεξαγάγουν  δοκιμή  για συμπληρωματικές  πληροφορίες  (λειτουργικές  δοκιμές  
SIRENE)7. Η Επιτροπή  συνέχισε  να υποστηρίζει  τις προετοιμασίες  των κρατών  μελών  για να 
αναθεωρήσουν  τις τεχνικές  προδιαγραφές  της ανταλλαγής  δεδομένων  μεταξύ  των υπηρεσιών  
SIRENE, καθώς  και την εκπόνηση  μιας λεπτομερούς  περιγραφής  δοκιμών  για τις 
λειτουργικές  δοκιμές  SIRENE, μια δραστηριότητα  που θα εκτελεστεί  κατά  το δεύτερο  
εξάμηνο  του 2012.  
Μεταξύ  Φεβρουαρίου  και Ιουνίου  2012, η επιτροπή  του SISVIS με τη σύνθεση  για το 
SIRENE, σε τέσσερις  συνεδριάσεις , αναθεώρησε  και ενημέρωσε  το εγχειρίδιο  SIRENE και 
άλλα  μέτρα  εφαρμογής  για τους σκοπούς  του SIS II προκειμένου  να διευκολυνθούν  οι 
διαδικασίες  του SIRENE και τα έντυπα  του SIRENE μέχρις  ότου  αρχίσουν  οι λειτουργικές  
δοκιμές  SIRENE τον Σεπτέμβριο  2012. Η αντίστοιχη  έκδοση  της εκτελεστικής  απόφασης  της 
Επιτροπής  προβλέπεται  να γίνει κατά  το δεύτερο  εξάμηνο  του έτους .  
2.4. Δίκτυο  SIS II 
Το σχέδιο  SIS II περιλαμβάνει  την παροχή  ενός εκτεταμένου  δικτύου  επικοινωνιών  που 
ικανοποιεί  τις απαιτήσεις  διαθεσιμότητας , ασφάλειας , γεωγραφικής  κάλυψης  και επιπέδου  
υπηρεσιών , ώστε  να είναι  δυνατή  η επικοινωνία  μεταξύ  των εθνικών  συστημάτων  και του 
κεντρικού  συστήματος . 
Για επιχειρησιακούς  σκοπούς , τα κράτη  μέλη  διαθέτουν  και κύριες  και εφεδρικές  διεπαφές  με 
το δίκτυο . Κατά  την εξεταζόμενη  περίοδο , συνεχίστηκε  η διαδικασία  ενεργοποίησης  των 
εφεδρικών  διεπαφών  ορισμένων  κρατών  μελών  για να προετοιμαστούν  για τις δοκιμές  
μεταγωγής  μεταξύ  χώρων  κύριας  και εφεδρικής  υποστήριξης .  
Οι νομικές  πράξεις  για το SIS II περιγράφουν  την υποδομή  των επικοινωνιών  που 
προορίζονται  για τα δεδομένα  SIS II και την ανταλλαγή  δεδομένων  μεταξύ  των υπηρεσιών  
SIRENE8. Μετά  την επιβεβαίωση  από τα κράτη  μέλη  των τεχνικών  προδιαγραφών  του 
                                                 
7 Κοινό  άρθρο  9 παρ. 1 του κανονισμού  (ΕΚ) αριθ. 1104/2008 του Συμβουλίου  και της απόφασης  
2008/839/ ΔΕΥ  του Συμβουλίου . 
8 Κοινό  άρθρο  4 του κανονισμού  (ΕΚ) αριθ. 1987/2006 του Ευρωπαϊκού  Κοινοβουλίου  και του 
Συμβουλίου , της 20ής Δεκεμβρίου  2006, σχετικά  με τη δημιουργία , τη λειτουργία  και τη χρήση  του 
συστήματος  πληροφοριών  Σένγκεν  δεύτερης  γενιάς  (SIS II) ( ΕΕ L 381 της 28.12.2006, σ. 4) και της 
απόφασης  2007/533/ ΔΕΥ  του Συμβουλίου  της 12ης Ιουνίου  2007 σχετικά  με την εγκατάσταση , τη 
λειτουργία  και τη χρήση  του συστήματος  πληροφοριών  Σένγκεν  δεύτερης  γενιάς  SIS II (ΕΕ L 205 της 
7.8.2007, σ. 63). 
 
EL 9   EL αναμεταδότη  ηλεκτρονικού  ταχυδρομείου  του SIS II SIRENE, η Επιτροπή  ολοκλήρωσε  τις 
διαδικασίες  δημοπρασίας . Ο αναμεταδότης  ηλεκτρονικού  ταχυδρομείου  εγκαταστάθηκε  κατά  
το πρώτο  εξάμηνο  του 2012, ενόψει  της δοκιμής  των κρατών  μελών  για τις συμπληρωματικές  
πληροφορίες . Η πρώτη  φάση  των βασικών  δοκιμών  συνδεσιμότητας  έγιναν  στις 15 και 16 
Μαΐου , και η δεύτερη  ακολούθησε  στις 14-15 Ιουνίου . Τα αποτελέσματα  των βασικών  
δοκιμών  συνδεσιμότητας  ευρίσκονται  τώρα  υπό αξιολόγηση . Η Τρίτη  και τελευταία  φάση  
έχει προγραμματιστεί  για τις 18 Ιουλίου  2012. 
2.5. Ασφάλεια  
Η μελέτη  σχετικά  με την πρόσθετη  ασφάλεια  του δικτύου  για το SIS II υποβλήθηκε  στην  
επιτροπή  SIS-VIS την προηγούμενη  περίοδο  αναφοράς . Καθορίστηκε  τεχνική  λύση  που 
πληροί  όλες αυτές  τις προϋποθέσεις  και στη συνέχεια  τέθηκε  σε εφαρμογή  ένα πιλοτικό  
σχέδιο . Αγοράστηκε  ο αναγκαίος  εξοπλισμός  και διενεργήθηκε  μια πρώτη  σειρά  δοκιμών  
μεταξύ  Οκτωβρίου  2011 και Φεβρουαρίου  2012 σε ελεγχόμενο  περιβάλλον . Έχουν  
επικυρωθεί  όλες οι τεχνικές  επιλογές  για την ανάπτυξη  λύσης . Κατά  το επόμενο  στάδιο  του 
πρότυπου  σχεδίου  θα διεξαχθεί  περαιτέρω  δοκιμή , για την οποία  θα απαιτηθεί  η εθελοντική  
συμμετοχή  τριών  κρατών  μελών . Έχουν  ήδη προσφερθεί  να συμμετάσχουν  η Γερμανία  και η 
Αυστρία  και αναζητείται  ένας ακόμη  εθελοντής . Η δοκιμή  αναμένεται  να διεξαχθεί  τον 
Σεπτέμβριο  2012.  
3. ΔΙΑΧΕΙΡΙΣΗ  
3.1. Χρηματοοικονομικά  θέματα  
Προϋπολογισμός  του SIS II  
Μέχρι  το τέλος  της εξεταζόμενης  περιόδου , οι συνολικές  αναλήψεις  υποχρεώσεων  του 
προϋπολογισμού  από την Επιτροπή  για το σχέδιο  SIS II από το 2002 ανήλθαν  σε 149 811 765 
ευρώ . Οι αντίστοιχες  συμβάσεις  περιλαμβάνουν  μελέτες  σκοπιμότητας , την ανάπτυξη  του 
ίδιου  του κεντρικού  SIS II, τη στήριξη  και τη διασφάλιση  της ποιότητας , το δίκτυο  SIS II, την 
προετοιμασία  για τη λειτουργική  διαχείριση  στο Στρασβούργο , την ασφάλεια , βιομετρικές  
προετοιμασίες , και τα έξοδα  επικοινωνίας  και αποστολών  εμπειρογνωμόνων . 
Από αυτό  το ποσό , οι πραγματικές  πληρωμές  από το 2002 μέχρι  το τέλος  Ιουνίου  2012, 
ανήλθαν  σε 109 899 337 ευρώ . Τα κυριότερα  στοιχεία  δαπανών  αφορούσαν  την ανάπτυξη  
(62 364 845 ευρώ ), το δίκτυο  (27 379 985 ευρώ ), την υποστήριξη  και διασφάλιση  της 
ποιότητας  (11 207 827 ευρώ ) and προετοιμασία  για επιχειρησιακή  διαχείριση  στο 
Στρασβούργο  και το Sankt Johann im Pongau (7 279 228 ευρώ ). 
Εκτέλεση  του προϋπολογισμού  
 Από το έως Ιούνιο  2012  Από Ιανουάριο  έως Ιούνιο  2012
(σε ευρώ ) Αναλήψεις  
υποχρεώσεων  Πληρωμές  Αναλήψεις  
υποχρεώσεων  Πληρωμές  
Ανάπτυξη  (HP/stéria ) 80 593 047  59 285 803  0  8 213 662  
Ανάπτυξη  (Atos ) 3 535 041  3 079 041  0  1 814 541  
 
EL 10   EL Υποστήριξη  & 
διασφάλιση  ποιότητας  14 281 792  11 207 827  1 189 523  1 715 330  
Δίκτυο  38 526 008  27 379 985  0  2 396 868  
Προετοιμασία  της 
λειτουργικής  
διαχείρισης  9 201 624  7 279 228  235 730  201 925  
Ασφάλεια  1 358 310  221 739  0  4 027  
Μελέτες  / παροχή  
συμβουλών  1 064 410  963 207  103 279  20 947  
Εκστρατεία  
πληροφόρησης  33 373  33 373  0  0  
Έξοδα  αποστολών  
εμπειρογνωμόνων  1 203 286  434 259  0  117 682  
Λοιπά  14 874  14 874  0  0  
ΣΥΝΟΛΟ : 149 811 765  109 899 337  1 528 532  14 484 983  
 
Πρόσθετη  χρηματοδότηση  των κρατών  μελών  για την ανάπτυξη  
Για να στηριχθεί  η ολοκλήρωση  της ανάπτυξης  εθνικών  σχεδίων  μέσω  του Ευρωπαϊκού  
Ταμείου  Εξωτερικών  Συνόρων  (ΤΕΣ), πραγματοποιήθηκε  σημαντική  ανακατανομή  των 
πόρων  σε εθνικά  σχέδια  του SIS II εντός  του πλαισίου  του προγραμματισμού  για το ΤΕΣ το 
2011. Το τμήμα  κοινοτικών  δράσεων  του ΤΕΣ κατέστη  προσιτό  σε οκτώ  κράτη  με πιεστικές  
ανάγκες  στα ετήσια  προγράμματά  τους για το 2011. 
Τα σχέδια  αυτά  ξεκίνησαν  στις αρχές  του 2011 και αναμένεται  να ολοκληρωθούν  κατά  το 
τέλος  του θέρους  ή τις αρχές  του φθινοπώρου  του 2012. 
3.2. Λειτουργική  διαχείριση  
Μετά  την έκδοση  του κανονισμού  για τη σύστασή  του, τον Οκτώβριο  20119, ο Ευρωπαϊκός  
Οργανισμός  για τη Λειτουργική  Διαχείριση  Συστημάτων  ΤΠ Μεγάλης  Κλίμακας  στον  Χώρο  
Ελευθερίας , Ασφάλειας  και Δικαιοσύνης  θα αναλάβει  τα καθήκοντά  του όσον  αφορά  τη 
λειτουργική  διαχείριση  του SIS II αμέσως  μόλις  αυτό  τεθεί  σε λειτουργία .  
Η Επιτροπή  διενεργεί  τις απαραίτητες  διοικητικές  διαδικασίες  για την εκκίνηση  του 
Οργανισμού . Τα κράτη  μέλη  και η Επιτροπή  διόρισαν  τους εκπροσώπους  τους στο 
Διοικητικό  Συμβούλιο  του Οργανισμού  καθώς  επίσης  και στις αντίστοιχες  συμβουλευτικές  
                                                 
9 Κανονισμός  (ΕΕ) αριθ. 1077/2011 του Ευρωπαϊκού  Κοινοβουλίου  και του Συμβουλίου , της 25ης 
Οκτωβρίου  2011 
 
EL 11   EL ομάδες . Σύμφωνα  με τις διατάξεις  του κανονισμού  για τη σύσταση  του Οργανισμού , στις 16 
Απριλίου  διορίστηκε  ο προσωρινός  εκτελεστικός  διευθυντής . 
Το Διοικητικό  Συμβούλιο  συνεδρίασε  δύο φορές  κατά  τη διάρκεια  αυτού  του εξαμήνου : η 
εναρκτήρια  σύσκεψη  του Διοικητικού  Συμβουλίου  έγινε  στο Ταλίν  στις 22 και 23 Μαρτίου  
2012, και η δεύτερη  σύσκεψη  στις 28 Ιουνίου , οπότε  και εξελέγη  ο τακτικός  εκτελεστικός  
διευθυντής . Μετά  από δήλωση  ενώπιον  της επιτροπής  LIBE στις 10 Ιουλίου , το Ευρωπαϊκό  
Κοινοβούλιο  αναμένεται  να εκδώσει  γνώμη  σχετικά  με τον επιλεγέντα . Στη συνέχεια , ο 
επιτυχών  θα διοριστεί  με γραπτή  διαδικασία  από το Διοικητικό  Συμβούλιο . Η πρώτη  
συνεδρίαση  της συμβουλευτικής  ομάδας  του SIS II έγινε  στις 6-7 Ιουνίου . 
Γίνονται  επιπλέον  και άλλες  προπαρασκευαστικές  ενέργειες  για τη σύσταση  του Οργανισμού  
και του εργασιακού  του περιβάλλοντος , που θα καταστήσουν  δυνατή  την εκτέλεση  των 
καθηκόντων  που του έχουν  ανατεθεί  από την 1η Δεκεμβρίου  2012 (δηλ. πρόσληψη  
προσωπικού , εξοπλισμός  των προσωρινών  εγκαταστάσεων  του, ολοκλήρωση  των βασικών  
εγγράφων  που θα επιτρέψουν  στον  Οργανισμό  να λειτουργήσει , όπως  το πρόγραμμα  
εργασίας  του για τα έτη 2012 και 2013, διαπραγματεύσεις  συμφωνιών  με τα κράτη  μέλη  
υποδοχής  και τις συνδεδεμένες  χώρες ).  
3.3. Διαχείριση  του σχεδίου   
3.3.1. Διοικητικό  Συμβούλιο  Συνολικού  Προγράμματος  (ΔΣΣΠ ) 
Εντός  του πλαισίου  της εντολής  του που διατυπώθηκε  με τη νομοθετική  πράξη  περί 
μετάβασης  της 3ης Ιουνίου  2010, το ΔΣΣΠ  εξακολούθησε  να παρέχει  συμβουλές  για τη 
διευκρίνιση  ποικίλων  θεμάτων  σχετικών  με το σχέδιο  και με επίκεντρο  την προετοιμασία  της 
δοκιμής  του δεύτερου  σημείου  αναφοράς  και της συνολικής  δοκιμής . Η ανταλλαγή  απόψεων  
μεταξύ  της Προεδρίας , της Επιτροπής , εμπειρογνωμόνων  ορισμένων  κρατών  μελών  και του 
κυρίου  αναδόχου  της Επιτροπής  εξυπηρέτησαν  περαιτέρω  τον στόχο  του ΔΣΣΠ , δηλ. τη 
διευκόλυνση  της συνοχής  μεταξύ  του κεντρικού  και των εθνικών  σχεδίων  SIS II.  
Το ΔΣΣΠ  συνήλθε  20 φορές  σε ολομέλεια  κατά  την περίοδο  που καλύπτει  η παρούσα  
έκθεση .  
3.3.2. Επιτροπή  SIS-VIS (SIS II) 
Η επιτροπή  SIS-VIS πραγματοποίησε  πέντε  συνεδριάσεις  για τεχνικά  θέματα  του SIS II κατά  
το διάστημα  μεταξύ  Ιανουαρίου  και Ιουλίου  2012. Επιτεύχθηκαν  διάφορες  βασικές  εγκρίσεις  
για τη μετάβαση  και τις δοκιμές  εντός  του πλαισίου  της επιτροπολογίας . 
Εκτός  από τις τακτικές  συνεδριάσεις  της επιτροπής  SIS-VIS, οργανώνονται  ομάδες  εργασίας  
της επιτροπής  και εργαστήρια  στα οποία  συμμετέχουν  εμπειρογνώμονες  των κρατών  μελών  
για να εξετάσουν  τεχνικές  λεπτομέρειες . Οι συνεδριάσεις  αυτές  επικεντρώνονται  κατά  
κανόνα  σε θέματα  που προκύπτουν  από ειδικά  παραδοτέα  στοιχεία  του σχεδίου : 
• Η συμβουλευτική  ομάδα  δοκιμών  (ΣΟΔ ) γνωμοδοτεί  στην  επιτροπή  SIS-VIS για 
θέματα  που αφορούν  την οργάνωση , την εφαρμογή  και την ερμηνεία  των δοκιμών . 
Αυτή  η ομάδα  συνεδρίασε  23 φορές  κατά  την περίοδο  αναφοράς . 
• Το συμβούλιο  διαχείρισης  αλλαγών  (ΣΔΑ ) παρέχει  συμβουλές  σχετικά  με την 
ταξινόμηση , την καταλληλότητα  και τον δυνητικό  αντίκτυπο  της διόρθωσης  των 
 
EL 12   EL προβλημάτων  που αναφέρονται . Λόγω  των μεγάλων  προσπαθειών  για την έγκριση  
των επικαιροποιημένων  τεχνικών  προδιαγραφών  του κεντρικού  συστήματος  κατά  το 
2010-11 και την μετέπειτα  σταθεροποίηση  των απαιτήσεων , η εν λόγω  ομάδα  
εργασίας , η οποία  λογοδοτεί  επίσης  στην  επιτροπή  SIS-VIS, δεν συνήλθε  επίσημα  
κατά  τη διάρκεια  της περιόδου  αναφοράς . Ωστόσο , κράτη  μέλη  και η Επιτροπή  
αναθεώρησαν  και επικαιροποίησαν  τον εσωτερικό  κανονισμό  του ΣΔΑ  ώστε  να 
μπορέσουν  τα κράτη  μέλη  να αξιολογήσουν  κατά  πόσο  οι προγραμματισμένες  
αλλαγές  στα εθνικά  συστήματα  είναι  συμβατές  με το κεντρικό  σύστημα . 
• Το εργαστήριο  μετάβασης  του SIS II συνεδρίασε  μία φορά  κατά  την περίοδο  
αναφοράς . 
3.3.3. Σχεδιασμός  και συντονισμός  σε εθνικό  επίπεδο  
Συγκροτείται  ομάδα  εργασίας  που απαρτίζεται  από τους εθνικούς  διαχειριστές  σχεδίου  (ΕΔΣ) 
των κρατών  μελών  για να παρέχει  συμβουλές  στην  ομάδα  σχεδίου  της Επιτροπής . Σκοπός  
των συνεδριάσεων  του ΕΔΣ είναι  να εξετάζονται  διεξοδικά  θέματα  σχετικά  με τον 
σχεδιασμό , τους κινδύνους  και τις δραστηριότητες  τόσο  σε κεντρικό  επίπεδο  όσο και σε 
επίπεδο  εθνικών  σχεδίων . Κατά  τη διάρκεια  της εξεταζόμενης  περιόδου  πραγματοποιήθηκαν  
πέντε  συνεδριάσεις  των ΕΔΣ. 
3.3.4. Συμβούλιο  
Σύμφωνα  με τα συμπεράσματα  του Συμβουλίου  και για να διατηρηθεί  πλήρης  διαφάνεια , η 
Επιτροπή  ενημερώνει  τακτικά  το Συμβούλιο  σχετικά  με την υλοποίηση  του συνολικού  
χρονοδιαγράμματος  του SIS II και τις δαπάνες  για το κεντρικό  σχέδιο .  
Στα διάφορα  όργανα  του Συμβουλίου , η Επιτροπή  εξακολουθεί  να συμμετέχει  στις 
συνεδριάσεις  καθώς  και στην  προετοιμασία  τους. Επιδιώκοντας  σαφήνεια  και επίλυση  για 
όλα τα θέματα  που εγείρονται  από τα κράτη  μέλη , η συμβολή  της Επιτροπής  δεν περιορίζεται  
απλώς  στην  παροχή  τακτικών  πληροφοριών  ως προς  την εξέλιξη  της κατάστασης . Γενικά , 
χάρη  στην  σταθερή  ατμόσφαιρα  συνεργασίας , τα προβλήματα  επιλύονται  σε τεχνικό  επίπεδο . 
Η λεπτομερής  προπαρασκευαστική  εργασία , συνοδευόμενη  από επιστολή  του Επιτρόπου  πριν 
από το Συμβούλιο  ΔΕΥ  του Απριλίου , είχε ως αποτέλεσμα  να σημειωθεί  εποικοδομητική  
πρόοδος  σε υπουργικό  επίπεδο .  
Η Επιτροπή  εξακολουθεί  να κοινοποιεί  εβδομαδιαία  ενημερωτική  έκθεση , η οποία  συνοψίζει  
τις τεχνικές  εξελίξεις , στους  συνεργαζόμενους  φορείς  που συμμετέχουν  στο σχέδιο  σε εθνικό  
επίπεδο . 
3.3.5. Ευρωπαϊκό  Κοινοβούλιο  
Μέρος  των πιστώσεων  για το σχέδιο  SIS II στον  Γενικό  Προϋπολογισμό  της ΕΕ είναι  
εγγεγραμμένο  στο αποθεματικό  του Ευρωπαϊκού  Κοινοβουλίου . Η Επιτροπή  ενημερώνει  το 
Ευρωπαϊκό  Κοινοβούλιο  σχετικά  με την πορεία  του SIS II. Εκτός  από την εκπλήρωση  των 
υποχρεώσεων  υποβολής  εκθέσεων  που προβλέπονται  στις νομικές  πράξεις  του SIS II μέσω  
της έκθεσης  προόδου  του SIS II10, σύμφωνα  με τα συμπεράσματα  του Συμβουλίου  της 5ης 
                                                 
10 Κοινό  άρθρο  18 του κανονισμού  (ΕΚ) αριθ. 1104/2008 του Συμβουλίου  και της απόφασης  
2008/839/ ΔΕΥ  του Συμβουλίου . 
 
EL 13   EL Ιουνίου  2009, η Επιτροπή  έδωσε  συχνά  στους  εκπροσώπους  του Ευρωπαϊκού  Κοινοβουλίου  
πρόσθετες  πληροφορίες  για δημοσιονομικά  και συμβατικά  ζητήματα  καθώς  και για το 
χρονοδιάγραμμα  και την πρόοδο  του σχεδίου . Τέλος , η Επιτροπή  απάντησε  σε μία 
κοινοβουλευτική  ερώτηση  σχετική  με το SIS II. 
3.3.6. Διαχείριση  κινδύνων  
Επικουρούμενη  από τον ανάδοχο  διασφάλισης  της ποιότητας , η Επιτροπή  παρακολουθεί  εκ 
του σύνεγγυς  τους κινδύνους  για το σχέδιο  SIS II. Για τους εντοπιζόμενους  κινδύνους  
προβλέπεται  ένα σχέδιο  μετριασμού  με συγκεκριμένες  ενέργειες  μετριασμού  για τη 
διαχείριση  κάθε  κινδύνου . Ο κατάλογος  των εντοπισθέντων  κινδύνων  ενημερώνεται  κάθε  
εβδομάδα  και υποβάλλεται  προς  συζήτηση  στο Διοικητικό  Συμβούλιο  Συνολικού  
Προγράμματος  επί μηνιαίας  βάσης . 
Οι σημαντικότεροι  κίνδυνοι  κατά  την περίοδο  αναφοράς  ήσαν  οι ακόλουθοι : 
• καθυστερήσεις  κατά  την εκτέλεση  των εκτεταμένων  δοκιμών  συμμόρφωσης  (ΕΔΣ), 
• η (αν)επάρκεια  ενός πλήρως  επικυρωμένου  εργαλείου  SFR, 
• η έλλειψη  πόρων  εκ μέρους  του C.SIS, 
• ο περιορισμένος  χρόνος  που απομένει  για εναλλακτικές  λύσεις  στο χρονοδιάγραμμα  
της μετάβασης , 
• η πιθανή  καθυστέρηση  στην  αναδιατύπωση  της νομοθετικής  πράξης  για τη 
μετάβαση . 
4. ΠΡΟΤΕΡΑΙΟΤΗΤΕΣ  ΓΙΑ ΤΗΝ  ΕΠΟΜΕΝΗ  ΠΕΡΙΟΔΟ  ΑΝΑΦΟΡΑΣ   
Κατά  τη διάρκεια  της επόμενης  περιόδου  αναφοράς , από τον Ιούλιο  έως τον Δεκέμβριο  2012, 
υπάρχουν  επτά βασικοί  τομείς  δραστηριότητας : 
• η ολοκλήρωση  των δοκιμών  ΕΔΣ σε εθνικό  επίπεδο , 
• η ολοκλήρωση  της συνολικής  δοκιμής , 
• η έγκριση  της αναδιατύπωσης  της νομοθετικής  πράξης  για τη μετάβαση  SIS II,  
• ο μη λειτουργικός  μετατροπέας  στις δοκιμές  λύσης  του συστήματος ,  
• οι λειτουργικές  δοκιμές  του SIRENE, 
• η εν μέρει  και η ολική  προσομοίωση  της μετάβασης , 
• η έκδοση  εκτελεστικής  απόφασης  της Επιτροπής  για το εγχειρίδιο  SIRENE και άλλα  
εκτελεστικά  μέτρα  για το SIS II  
 
EL 14   EL 5. ΣΥΜΠΕΡΑΣΜΑΤΑ  
Οι προετοιμασίες  των εντατικών  δοκιμών  για τους τελευταίους  σημαντικούς  γύρους  δοκιμών  
και στη συνέχεια  τη μεταφορά  των δεδομένων  έληξαν  με την επικύρωση  των δοκιμών  του 
δεύτερου  σημείου  αναφοράς  και την έναρξη  της συνολικής  δοκιμής . 
Όλα τα προβλήματα  που προέκυψαν  κατά  τις τελικές  φάσεις  δοκιμής  του σχεδίου  
αντιμετωπίστηκαν  επιτυχώς , χάρη  στο εξαιρετικό  πνεύμα  συνεργασίας  των κρατών  μελών  
και της Επιτροπής , που επέτρεψε  στο σχέδιο  SIS II να παραμείνει  εντός  του αρχικού  σχεδίου  
εκκίνησης  κατά  το πρώτο  τρίμηνο  του 2013. Χάρη  στη σημαντική  πρόοδο  που επετεύχθη  ως 
προς  την ωρίμαση  του συστήματος , το έδαφος  είναι  πλέον  έτοιμο  για τις τρεις  βασικές  
ενέργειες  κατά  το υπόλοιπο  διάστημα  του 2012 ώστε  να προετοιμαστεί  η μετάβαση  από το 
SIS1+ στο SIS II. Πρόκειται  συγκεκριμένα  για την ολοκλήρωση  της συνολικής  δοκιμής , τη 
λειτουργική  δοκιμή  SIRENE και την έκδοση  των νομοθετικών  πράξεων  για τη μετάβαση . 
 
EL 15   EL Συνεδριάσεις  της επιτροπής  SIS-VIS (SIS II) και των ομάδων  εργασίας  
Συνεδριάσεις  κατά  την περίοδο  αναφοράς   
ΙΑΝΟΥΑΡΙΟΣ  2012 
5, 11, 18, 24 Διοικητικό  Συμβούλιο  Συνολικού  Προγράμματος  SIS II  
25 Συνεδρίαση  εθνικών  διαχειριστών  του σχεδίου  SIS II  
25 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
10, 17, 24, 31 Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
ΦΕΒΡΟΥΑΡΙΟΣ  2012 
1, 8, 15, 23, 
29 Διοικητικό  Συμβούλιο  Συνολικού  Προγράμματος  SIS II  
22 Συνεδρίαση  εθνικών  διαχειριστών  του σχεδίου  SIS II  
22 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
7, 14, 21, 28 Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
ΜΑΡΤΙΟΣ  2012 
6, 14, 22, 27 Διοικητικό  Συμβούλιο  Συνολικού  Προγράμματος  SIS II  
21 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
21 Συνεδρίαση  εθνικών  διαχειριστών  του σχεδίου  SIS II  
6, 13, 20, 27 Συνεδρίαση  ΣΟΔ  (συμβουλευτική  ομάδα  δοκιμών ) SIS II  
28 Εργαστήριο  μετάβασης  SIS II  
 
ΑΠΡΙΛΙΟΣ  2012 
3, 11, 19, 25 Διοικητικό  Συμβούλιο  Συνολικού  Προγράμματος  SIS II  
10, 17, 24 Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
ΜΑΪΟΣ  2012 
 
EL 16   EL 2, 7, 10, 16, 
29 Διοικητικό  Συμβούλιο  Συνολικού  Προγράμματος  SIS II  
30 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
30 Συνεδρίαση  εθνικών  διαχειριστών  του σχεδίου  SIS II  
31  Εργαστήριο  για τη διεξαγωγή  συνολικής  δοκιμής  του SIS II   
8, 15, 22, 29 Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
ΙΟΥΝΙΟΣ  2012 
13, 20, 26, 27 Διοικητικό  Συμβούλιο  Συνολικού  Προγράμματος  SIS II  
27 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
27 Συνεδρίαση  εθνικών  διαχειριστών  του σχεδίου  SIS II  
5, 12, 19, 26 Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
Συνεδριάσεις  της επιτροπής  SIS-VIS  (SIS II) και των ομάδων  εργασίας  
β) Προσωρινό  πρόγραμμα  συνεδριάσεων  κατά  την προσεχή  περίοδο  αναφοράς  
ΙΟΥΛΙΟΣ  2012 
4, 10, 18, 24  Διοικητικό  Συμβούλιο  Συνολικού  Προγράμματος  SIS II 
26 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
26 Συνεδρίαση  εθνικών  διαχειριστών  του σχεδίου  SIS II  
3, 10, 17, 24, 
31  Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
ΑΥΓΟΥΣΤΟΣ  2012 
1, 8, 22, 29 Διοικητικό  Συμβούλιο  Συνολικού  Προγράμματος  SIS II 
7 , 14 , 21 , 
28  Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
 
EL 17   EL ΣΕΠΤΕΜΒΡΙΟΣ  2012 
5 , 12 , 19 , 
26  Διοικητικό  Συμβούλιο  Συνολικού  Προγράμματος  SIS II 
27 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
27 Συνεδρίαση  εθνικών  διαχειριστών  του σχεδίου  SIS II  
4 , 11 , 18 , 
25  Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
ΟΚΤΩΒΡΙΟΣ  2012  
3, 10 , 17 , 
24, 31  Διοικητικό  Συμβούλιο  Συνολικού  Προγράμματος  SIS II 
26 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
26 Συνεδρίαση  εθνικών  διαχειριστών  του σχεδίου  SIS II  
2 , 9, 16 , 23 , 
30  Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
ΝΟΕΜΒΡΙΟΣ  2012 
7 , 14 , 21, 28  Διοικητικό  Συμβούλιο  Συνολικού  Προγράμματος  SIS II 
29 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
29 Συνεδρίαση  εθνικών  διαχειριστών  του σχεδίου  SIS II  
6 , 13 , 20 , 
27  Συνεδρίαση  ΣΟΔ  (συμβουλευτική  ομάδα  δοκιμών ) SIS II  
 
∆ΕΚΕΜΒΡΙΟΣ  2012 
5 , 12 , 19  Διοικητικό  Συμβούλιο  Συνολικού  Προγράμματος  SIS II  
20 Επιτροπή  SIS-VIS ( Συνεδρίαση  υπό τεχνική  σύνθεση  SIS II ) 
20 Συνεδρίαση  εθνικών  διαχειριστών  του σχεδίου  SIS II  
4 , 11 , 18  Συνεδρίαση  ΣΟΔ  (συμβουλευτική  ομάδα  δοκιμών ) SIS II